Babelscape/SREDFM huggingface dataset:
Εσθονικό Κοινοβούλιο

Το Εσθονικό Κοινοβούλιο (Εσθονικά: Riigikogu, προφέρεται: Ρίιγκικογκου) είναι το μονοθάλαμο κοινοβούλιο της Εσθονίας. Είναι το νομοθετικό σώμα του κράτους. Αποτελείται από 101 μέλη που εκλέγονται με γενικές και άμεσες εκλογές, με μυστική και ισότιμη ψηφοφορία, με σύστημα αναλογικής εκπροσώπησης, για τετραετή θητεία. Οι εξουσίες και αρμοδιότητες του Κοινοβουλίου ορίστηκαν στα άρθρα 59-76 του Συντάγματος. 

Το Κοινοβούλιο θεσπίζει νόμους, εγκρίνει τον προϋπολογισμό, εκλέγει τον Πρόεδρο, εγκρίνει ή απορρίπτει τις αποφάσεις της Κυβέρνησης, διορίζει σημαντικούς αξιωματούχους του κράτους και του Ανώτατου Δικαστηρίου, επικυρώνει ή αποκηρύσσει διεθνείς συνθήκες, κηρύσσει καταστάσεις έκτακτης ανάγκης και αποφασίζει για θέματα εθνικής σημασίας.

}}
Πόπη Αστεριάδη

Η Πόπη Αστεριάδη (γενν. 8 Μαρτίου 1948) είναι Ελληνίδα τραγουδίστρια, από τις γνωστότερες εκπροσώπους της γενιάς του λεγόμενου Νέου Κύματος στην Ελλάδα.
Αγόρι δαγκωμένο από σαύρα

Το Αγόρι δαγκωμένο από σαύρα ( Ιταλικά : "Ragazzo morso da un ramarro" ) είναι ένας πίνακας του Ιταλού μπαρόκ ζωγράφου Καραβάτζο . Υπάρχει σε δύο εκδόσεις, και οι δύο αυθεντικά έργα του Καραβάτζο, το ένα στο Fondazione Roberto Longhi στη Φλωρεντία, το άλλο στην Εθνική Πινακοθήκη του Λονδίνου .
GMM Grammy

Η GMM Grammy Public Company Limited (ταϊλανδικά: จีเอ็มเอ็ม แกรมมี่ ή G"MM' Grammy) είναι η μεγαλύτερη εταιρεία ψυχαγωγίας ομίλου πολυμέσων στην Ταϊλάνδη. Ισχυρίζεται μερίδιο 70 τοις εκατό της βιομηχανίας ψυχαγωγίας της Ταϊλάνδης. Οι καλλιτέχνες Grammy περιλαμβάνουν τους Thongchai McIntyre, Silly Fools και Loso. Εκτός από τη μουσική βιομηχανία της, η εταιρεία ασχολείται με την παραγωγή συναυλιών, τη διαχείριση καλλιτεχνών, την παραγωγή ταινιών και τηλεόρασης και τις εκδόσεις.
Μαργαρίτα της Ρουμανίας

Η Μαργαρίτα της Ρουμανίας ("Margareta a României", 26 Μαρτίου 1949 -) είναι κόρη του Βασιλιά της Ρουμανίας Μιχαήλ.
Αμπντεσλάμ Ουαντού

Ο Αμπντεσλάμ Ουαντού ("Abdeslam Ouaddou", , γενν. την 1η Νοεμβρίου 1978) είναι Μαροκινός παλαίμαχος ποδοσφαιριστής, ο οποίος αγωνιζόταν ως κεντρικός αμυντικός.
Πελοπίδας Πινάτσης

Ο Πελοπίδας Πινάτσης (1896 ή 1902-1977) του Επαμεινώνδα, ήταν Έλληνας δημοσιογράφος και πολιτικός. Υπηρέτησε ως βουλευτής Δράμας από το 1956 ως το 1963.
Σοφία της Ρουμανίας

Η Σοφία της Ρουμανίας ("Sofia a României", 29 Οκτωβρίου 1957 -) είναι κόρη του Βασιλιά της Ρουμανίας Μιχαήλ.

Είναι τέταρτη στη γραμμή διαδοχής του πρώην Ρουμανικού θρόνου και της ηγεσίας του Οίκου της Ρουμανίας.
Πασκάλ Σοτιρόβσκι

Ο Πασκάλ Σοτιρόβσκι ("Paskal Sotirovski", "Паскал Сотировски" ; Vrben 23 Νοεμβρίου 1927 - Παρίσι 20 Ιανουαρίου 2003) ήταν αστροφυσικός από την Βόρεια Μακεδονία, με ειδίκευση στην ηλιακή φυσική.
Σβετλάνα Αντονόβσκα

Η Σβετλάνα Αντονόβσκα ("Svetlana Antonovska", "Светлана Антоновска" ; 6 Απριλίου 1952 - 7 Οκτωβρίου 2016) ήταν κοινωνιολόγος και στατιστικολόγος από την Βόρεια Μακεδονία, που έγινε γνωστή για την εισαγωγή της σύγχρονης στατιστικής στην Δημοκρατία της Βόρειας Μακεδονίας. Ηγήθηκε της Κρατικής Στατιστικής Αρχής της χώρας από το 1991 μέχρι το 2001, έφερε την στατιστική αρχή σε επικοινωνία με αρκετούς μεγάλους διεθνείς στατιστικούς οργανισμούς και ίδρυσε το δημογραφικό σύστημα.
Γκαμπριέλα Παπαδάκη

Η Γκαμπριέλα Παπαδάκη (γαλλικά: "Gabriella Papadakis", γενν. στις 10 Μαΐου 1995) είναι Γαλλίδα χορεύτρια στον πάγο. Με το σύντροφό της, Γκιγιόμ Σιζερόν, έχει αναδειχθεί δεύτερη στους Ολυμπιακούς Αγώνες του 2018, τέσσερις φορές Παγκόσμια πρωταθλήτρια (2015, 2016, 2018, 2019), πέντε συνεχόμενες φορές Ευρωπαία πρωταθλήτρια (2015–2019), πρωταθλήτρια των Τελικών του Γκραν Πρι 2017 και 2019 και έξι φορές Πρωταθλήτρια Γαλλίας (2015-2020). Κέρδισαν δέκα χρυσά μετάλλια στη σειρά Grand Prix. Νωρίτερα στη σταδιοδρομία τους, κέρδισαν το ασημένιο μετάλλιο στο τελικό Grand Prix Junior 2012 και στο Παγκόσμιο Πρωτάθλημα Junior 2013. 

Η Παπαδάκη και ο Σιζερόν έχουν σπάσει τα παγκόσμια ρεκόρ 29 φορές, το οποίο από μόνο του είναι ένα ρεκόρ σε όλους τους κλάδους πατινάζ από την εισαγωγή του Συστήματος Κριτικής ISU το 2004. Είναι οι σημερινοί και ιστορικοί κάτοχοι παγκόσμιου ρεκόρ σε σύντομο χορό, ελεύθερο χορό και συνδυασμένο σύνολο. Είναι η πρώτη ομάδα που έχει σπάσει το φράγμα 90 πόντων στον χορό ρυθμού, το φράγμα των 120 και 130 πόντων στον ελεύθερο χορό και η πρώτη ομάδα που σκόραρε πάνω από τους 200 πόντους, 210 πόντους και 220 πόντους στο συνολικό συνδυασμένο σκορ. 

Το ζευγάρι αναγνωρίζεται για το χαριτωμένο και μπαλετικό στυλ του. Τα προγράμματά τους, εμπνευσμένα από τον σύγχρονο χορό, έχουν χαρακτηριστεί λυρικά και οι σχολιαστές έχουν συχνά αναγνωρίσει την ποιότητα των δεξιοτήτων τους στο πατινάζ.
Τομ Μουρ

Ο Τομ Μουρ (Thomas Moore, γνωστός σαν Captain Tom, γεννήθηκε στις 30 Απριλίου 1920 στο Γιόρκσαϊρ της Βόρειας Αγγλίας και απεβίωσε στις 2 Φεβρουαρίου του 2021) ήταν αιωνόβιος Βρετανός πρώην αξιωματικός του Βρετανικού στρατού και φιλάνθρωπος. Έγινε παγκόσμια δημοφιλής χάρις στην πρωτοβουλία του να συγκεντρώσει για αγαθοεργία, ένα ποσό αρκετών εκατομμυρίων λιρών εν μέσω της παγκόσμιος πανδημίας του ιού COVID-19.

Ο Μουρ υπηρέτησε στις δυνάμεις της Βρετανικής Κοινοπολιτείας κατά τη διάρκεια του Β’ Π.Π., λαμβάνοντας μέρος σε μάχες στην Ινδία, τη Βιρμανία, τη Σουμάτρα και αλλού και προήχθη τιμητικά σε λοχαγό. Μετά τον πόλεμο εργάστηκε σαν διοικητικό στέλεχος εμπορικής εταιρείας, ενώ, παράλληλα, ασχολήθηκε με το μηχανοκίνητο αθλητισμό. Στις 6 Απριλίου του 2020, στα πρόθυρα συμπλήρωσης των 100 ετών ζωής του, ο Μουρ, ο οποίος έχει ιδιαίτερα επιβαρυμένη υγεία με πολλά κινητικά προβλήματα, ξεκίνησε να συγκεντρώνει χρήματα υπέρ των ασθενών του ιού, κάνοντας βόλτες στον κήπο της οικίας του και καλώντας τους συμπολίτες του να συνεισφέρουν οικονομικά για την ενίσχυση του Βρετανικού Εθνικού Συστήματος Υγείας (NHS) . Η πρωτοβουλία του αυτή γρήγορα κέρδισε το ενδιαφέρον και την ανταπόκριση του κοινού, που ξεκίνησε να δωρίζει χρήματα για το σκοπό που εμπνεύστηκε ο Μουρ. Ταυτόχρονα, εμφανίστηκε σε καλλιτεχνικό σώου μαζί με τον Michal Ball και τη χορωδία του και τραγούδησε μαζί τους το σινγκλ «You’ll Never Walk Alone», κατακτώντας την 1η θέση στα τσαρτς του Ηνωμένου Βασιλείου. Έγινε έτσι το γηραιότερο πρόσωπο στον κόσμο που κατακτά αυτή τη διάκριση. Στα 100α γενέθλιά του (που εορτάστηκαν από τις βρετανικές ένοπλες δυνάμεις με διάφορους τρόπους, ενώ προήχθη σε επίτιμο συνταγματάρχη του Βρετανικού Στρατιωτικού Ιδρύματος), ο Μουρ έλαβε περισσότερες από 150.000 ευχητήριες κάρτες, ενώ αναγνωρίστηκε τιμητικά, ως ιππότης, από τη βασίλισσα Ελισάβετ. Το ποσό που πέτυχε να συγκεντρώσει τελικά, ξεπέρασε κατά πολύ τις αρχικές προσδοκίες του ίδιου κι έφτασε στο ύψος των 32,8 εκατομμυρίων στερλινών, οι οποίες προήλθαν από 1,5 εκατομμύρια ξεχωριστές δωρεές ιδιωτών. 

Απεβίωσε στο νοσοκομείο Μπέντφορντ, από COVID-19 σε συνδυασμό με πνευμονία σε ηλικία 101 ετών στις 2 Φεβρουαρίου 2021.
Γκεόργκι Κονσταντινόφσκι

Ο Γκεόργκι Κονσταντινόφσκι ("Georgi Konstantinovski" ; 29 Ιουλίου 1930) είναι αρχιτέκτονας, συγγραφέας και καθηγητής από την Βόρεια Μακεδονία.

Αποφοίτησε από το Τμήμα Αρχιτεκτονικής στα Σκόπια το 1956. Το 1965 πήρε το μεταπτυχιακό στην αρχιτεκτονική από το Πανεπιστήμιο Γέιλ, υπό την καθοδήγηση των Paul Rudolph και Serge Chermayeff. Τα πρώιμα έργα του θεωρούνται μπρουταλιστικά. Στην Νέα Υόρκη, εργάστηκε και συνεργάστηκε με τους Ming Pei, Henry Cobb Jr. και Araldo Cossutta.

Στην έρευνά του για τα χαρακτηριστικά σχεδίασης που θα αντικατοπτρίζουν την ατομική φιλοσοφία, την δομή και την τέχνη κάθε κτιρίου, ο Κονσταντινόφσκι σχεδίασε πάνω από 450 αρχιτεκτονικά και αστικά έργα. Βραβεύτηκε με τα υψηλότερα αρχιτεκτονικά βραβεία της Βόρειας Μακεδονίας και της Γιουγκοσλαβίας, όπως με το Εθνικό Βραβείο Τέχνης "11 Oktomvri" για το Καλύτερο Αρχιτεκτονικό Έργο στα Σκόπια, παράλληλα με τρία Grand Prix στην Architectural Biennale στην Βόρεια Μακεδονία. Έχει συνεισφέρει στην αρχιτεκτονική της Βόρειας Μακεδονίας ως καθηγητής και συγγραφέας. Ήταν πρόεδρος του Συμβουλίου για τον Αστικό Σχεδιασμό του Τμήματος Αρχιτεκτονικής στα Σκόπια. Είναι επίσης μέλος της Ακαδημίας Αρχιτεκτονικής της Μακεδονίας.

Ο Κονσταντινόφσκι έχει συνεισφέρει σημαντικά στην σύγχρονη αρχιτεκτονική της Βόρειας Μακεδονίας. Μερικά από τα σημαντικότερα κτίρια που ανακαίνισε είναι το Δημαρχείο των Σκοπίων, οι φοιτητικές εστίες Goce Delcev, το Ινστιτούτο Καταγραφής Σεισμών και Σεισμολογίας, το ASNOM Memorial Center και το Memorial House of Razlovci Uprising.

Ο Κονσταντινόφσκι είναι σήμερα συνταξιούχος καθηγητής από το Τμήμα Αρχιτεκτονικής της Σχολής Σχεδίου, που εδρεύει στα Σκόπια.
Μαρία Ελισάβετ της Σουηδίας

Η Μαρία Ελισάβετ της Σουηδίας και της Φινλανδίας ("Maria Elisabet av Sverige och Finland", 10 Μαρτίου 1596 - 7 Αυγούστου 1618) ήταν κόρη του Κάρολου Θ΄ της Σουηδίας.
Αμαλία της Σουηδίας

Η Αμαλία της Σουηδίας ("Amalia av Sverige", 22 Φεβρουαρίου 1805 - 31 Αυγούστου 1853) ήταν κόρη του Γουσταύου Δ΄ Αδόλφου της Σουηδίας.
Αλεξάνταρ Προκόπιεβ

Ο Αλεξάνταρ Προκόπιεβ ("Aleksandar Prokopiev," "Александар Прокопиев" ; 24 Φεβρουαρίου 1953) είναι ερευνητής συγκριτικής λογοτεχνίας και θεωρίας της λογοτεχνίας που εργάζεται στο Ινστιτούτο της Λογοτεχνίας της Βόρειας Μακεδονίας στο Πανεπιστήμιο των Αγίων Κυρίλου και Μεθοδίου στα Σκόπια. Είναι αξιοσημείωτος συγγραφέας, δοκιμιογράφος και πρώην μέλος του γιουγκοσλαβικού ροκ συγκροτήματος Idoli.
Σέργιος και Βάκχος

Οι Άγιοι Σέργιος και Βάκχος ήταν Ρωμαίοι χριστιανοί στρατιώτες του 4ου αιώνα αναγνωρισμένοι ως μάρτυρες και στρατιωτικοί άγιοι από τις Καθολικές και Ορθόδοξες Εκκλησίες. Η γιορτή τους είναι 7 Οκτωβρίου. 

Σύμφωνα με την αγιογραφία τους, ο Σέργιος και ο Βάκχος ήταν αξιωματικοί του στρατού του Γαλερίου και αγαπημένοι του , μέχρι όπου εκτέθηκαν ως μυστικοί Χριστιανοί. Στη συνέχεια τιμωρήθηκαν σοβαρά, με τον Βάκχο να πεθαίνει από βασανίστρια και ο Σέργιος από αποκεφαλισμό.
Πανελλήνιο Πρωτάθλημα Ελληνορωμαϊκής Πάλης 1951

Το Πανελλήνιο Πρωτάθλημα Ελληνορωμαϊκής Πάλης 1951 ήταν η 11η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Η Πυγμαχία ίδρυσε τη δική της ανεξάρτητη ομοσπονδία και αποχώρησε από την Ε.Ο.Φ.Π.Π.Α.Β.. Οι αγώνες πραγματοποιήθηκαν στο Θέατρο «Κεντρικόν», στην Αθήνα την Κυριακή 16 Δεκεμβρίου (τελικοί) του 1951.<ref name=13/12/1951ethnos>Εφημερίδα «Έθνος», 13/12/1951, σ. 2 "efimeris.nlg.gr", Ανακτήθηκε 22 Μαΐου 2020</ref> Διεξήχθησαν 8 αγωνίσματα.

Πρωταθλήτρια ομάδα αναδείχθηκε ο Εθνικός Γ.Σ. με 22 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Πανελλήνιος Γ.Σ. με 4 χρυσά, 1 ασημένιο και 1 χάλκινο μετάλλιο. Τη δεύτερη θέση κατέλαβε ο Εθνικός Γ.Σ. με 3 χρυσά, 5 ασημένια και 3 χάλκινα μετάλλια και την τρίτη η Ένωση Ερασιτεχνών με 1 χρυσό, 2 ασημένια και 2 χάλκινα μετάλλια.
Έλενα Λαγκαντίνοβα

Η Έλενα Λαγκαντίνοβα (βουλγαρικά: Елена Атанасова Лагадинова , 9 Μαΐου 1930 – 29 Οκτωβρίου 2017) ήταν Βουλγάρα αγρονόμος, γενετίστρια και πολιτικός.

Κατά τον Β' Παγκόσμιο Πόλεμο, η Λαγκαντίνοβα συνεισέφερε στην βουλγαρική αντίσταση ενάντια στην ναζιστική κατοχή και έλαβε το ψευδώνυμο “Амазонка” ή “Αμαζόνα”. Ήταν η νεαρότερη γυναίκα πολεμίστρια στην Βουλγαρία, ξεκινώντας να συνεισφέρει στον πόλεμο σε ηλικία 11 ετών και να πολεμά σε ηλικία 14 ετών.

Μετά την νίκη των Συμμάχων το 1945, πραγματοποίησε την διατριβή της στην βιολογία, προτού εργαστεί ως επιστημονικός ερευνητής στην Βουλγαρική Ακαδημία Επιστημών. Εκεί, ανέπτυξε ένα νέο υβρίδιο σιταριού, που βοήθησε στην αύξηση της παραγωγικότητας στις φάρμες. Για αυτή την ανακάλυψη, έγινε μέλος του τιμητικού Τάγματος του Κυρίλλου και Μεθοδίου από την βουλγαρική κυβέρνηση.

Το 1968, η Λαγκαντίνοβα δέχτηκε την θέση της γραμματέως στην Επιτροπή του Βουλγαρικού Γυναικείου Κινήματος. Από αυτήν την θέση, έπαιξε σημαντικό ρόλο στην δημιουργία και ενδυνάμωση της νομοθεσίας, ώστε να ωφεληθούν οι γυναίκες στον χώρο της εργασίας, μεταξύ των οποίων και νόμων για άδεια μητρότητας. Υπήρξε επίσης σημαντική φιγούρα στην παγκόσμια πολιτική σκηνή, καθώς συνεργάστηκε με ακτιβιστές για την ενίσχυση της συνεργασίας με εθνικούς οργανισμούς γυναικών και έγινε μέλος του Γυναικείου Οργανισμού των Ηνωμένων Εθνών το 1985.

Πέθανε στις 29 Οκτωβρίου 2017, σε ένα γηροκομείο στη Σόφια της Βουλγαρίας.


Κατηγορία:Βούλγαροι επιστήμονες
Ελληνικό εμπορικό ναυτικό

μικρογραφία|Λογότυπο Ελληνικού Εμπορικού Ναυτικού
μικρογραφία|Η τωρινή Ελληνική σημαία χρησιμοποιείται ως ναυτική σημαία από το 1822.
Το Ελληνικό εμπορικό ναυτικό είναι ο γενικός όρος για τον εμπορικό στόλο της Ελλάδας, ο οποίος ασχολείται με το εμπόριο και τη μεταφορά αγαθών και υπηρεσιών παγκοσμίως. Το ελληνικό εμπορικό ναυτικό αποτελείται από τα εμπορικά πλοία που ανήκουν σε Έλληνες πολίτες. Τα εμπορικά πλοία που ανήκουν σε Έλληνες πολίτες φέρουν είτε την ελληνική σημαία ή μια σημαία ευκαιρίας. Σύμφωνα με τον Κατάλογο Λόιντς 2015, η Ελλάδα ήταν η μεγαλύτερη πλοιοκτήτρια χώρα του κόσμου σε όρους χωρητικότητας. Το συνολικό βάρος του ελληνικού εμπορικού ναυτικού εκφρασμένο σε τόνους νεκρού βάρους φτάνει τους 334.649.089 τόνους και υπάρχουν 5.226 ελληνόκτητα πλοία. Η Ελλάδα είναι παραδοσιακά θαλάσσιο έθνος, καθώς το ναυτικό επάγγελμα είναι το παλαιότερο επάγγελμα των Ελλήνων και συνιστά σημαντικό τμήμα της Ελληνικής εμπορικής δραστηριότητας από την αρχαιότητα. Σήμερα είναι ο δεύτερος μεγαλύτερος τομέας της ελληνικής οικονομίας μετά τον τουρισμό. Τα ελληνόκτητα εμπορικά πλοία φέρουν διάφορες σημαίες. Ωστόσο μερικοί Έλληνες εφοπλιστές σταδιακά επαναφέρουν την Ελληνική σημαία στα πλοία μετά τις αλλαγές στο νομοθετικό πλαίσιο που διέπει τις δραστηριότητες τους και την βελτίωση των υποδομών.
Παγκόσμιο Κύπελλο Συλλόγων 2009

To Παγκόσμιο Κύπελλο Συλλόγων 2009 (επισήμως: "FIFA Club World Cup UAE 2009 presented by Toyota") ήταν μία ποδοσφαιρική διοργάνωση που διεξήχθη από τις 9 έως τις 19 Δεκεμβρίου 2009. Ήταν η 6η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στα Η.Α.Ε.. Τροπαιούχος ανεδείχθη η ισπανική Μπαρτσελόνα, που κέρδισε στον τελικό με 2-1 την αργεντίνικη Εστουδιάντες ντε Λα Πλάτα.
Δημοτικές εκλογές Κύπρου 1986

Οι Δημοτικές εκλογές Κύπρου 1986 ήταν οι πρώτες Δημοτικές εκλογές της Κύπρου. Διεξήχθησαν στις 25 Μαΐου 1986 για την εκλογή δημάρχων και δημοτικών συμβουλίων των Δήμων της Κυπριακής Δημοκρατίας. Ήταν οι πρώτες δημοτικές εκλογές μετά την εγκαθίδρυση της Κυπριακής Δημοκρατίας το 1960. Οι εκλογές διεξήχθησαν με βάση τον περί Δήμων Νόμο αρ. 111 του 1985.
Λοθάριος ο Χωλός

Ο Λοθάριος ο Χωλός μέλος της Δυναστείας των Καρολιδών ήταν τρίτος γιος του Καρόλου του Φαλακρού με την πρώτη σύζυγο του Ερμεντρούδη της Ορλεάνης. Γεννήθηκε ανάπηρος γι΄αυτό οι γονείς του αποφάσισαν να τον στείλουν σε μοναστήρι από τα πρώτα χρόνια της ζωής του, ορκίστηκε μοναχός (861). Τα τελευταία χρόνια της ζωής του έγινε ηγούμενος στο Αβαείο του Σαιν Ζερμαίν στην Οσέρ όπου και πέθανε σε ηλικία 17 - 18 ετών (865).
Δήμος Κωνσταντίνου

Ο Δήμος Κωνσταντίνου είναι ελληνοκύπριος πρώην ποδοσφαιριστής που αγωνιζόταν ως τερματοφύλακας. Κατά τη διάρκεια της καριέρας του αγωνίστηκε με τα χρώματα της Ένωσις Νέων Παραλιμνίου και της εθνικής Κύπρου. Θεωρείται ένας από τους καλύτερους Κύπριους τερματοφύλακες όλων των εποχών.
Renault Talisman

Το Renault Talisman είναι ένα μεσαίο οικογενειακό αυτοκίνητο της κατηγορίας D, που κατασκευάζεται από τη γαλλική αυτοκινητοβιομηχανία Renault, από τον Αύγουστο του 2015. Αποκαλύφθηκε στις 6 Ιουλίου 2015 σε σχετική εκδήλωση και αντικατέστησε το Renault Laguna τρίτης γενιάς, η παραγωγή του οποίου έληξε τον Ιούλιο του 2015.

Σε αντίθεση με όλες τις 3 γενιές του Laguna, που διατέθηκαν ως 5-πορτο liftback και ως 5-πορτο station wagon, ενώ ειδικότερα στην τρίτη γενιά προσφέρθηκε επιπλέον και μια 2-πορτη coupé εκδοχή αμαξώματος, το Talisman προσφέρεται μόνο ως 4-πορτο σεντάν και ως 5-πορτο station wagon (το Talisman Estate, το οποίο παρουσιάστηκε στις 26 Αυγούστου 2015).

Ειδικότερα στη Νότια Κορέα, το Renault Talisman διατίθεται ως Renault Samsung SM6.
Άνταμ Βούιτσικ

Ο Άνταμ Βούιτσικ (πολωνικά: "Adam Wójcik" ,20 Απριλίου 1970 - 26 Αυγούστου 2017) ήταν Πολωνός επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ/σέντερ. Ήταν γνωστός ως ένας από τους κορυφαίους όλων των εποχών στην πολωνική καλαθοσφαίριση. Είναι ο δεύτερος κορυφαίος σκόρερ όλων των εποχών του Πρωταθλήματος Καλαθοσφαίρισης Πολωνίας (PLK), με 10.087 πόντους.
Αλ Σάαμπ ΚΣΚ

H Αλ Σάαμπ ΚΣΚ ("Al-Shaab Cultural & Sports Club", ) ήταν ένας πολυ-αθλητικός σύλλογος με έδρα τη Σάρτζα στα Ηνωμένα Αραβικά Εμιράτα. Ο σύλλογος συγχωνεύτηκε με την Σάρτζα ΣΚ το 2017.
38 North

Το 38 North είναι ιστότοπος αφιερωμένος στην ανάλυση που αφορά τη Βόρεια Κορέα. Το όνομα του ιστοτόπου αναφέρεται στον 38ο παράλληλο βόρεια ο οποίος περνάει δια μέσου της κορεατικής χερσονήσου και ο οποίος, με τον πόλεμο της Κορέας, διαίρεσε τη Βόρεια και τη Νότια Κορέα. Προηγουμένως ήταν πρόγραμμα του Ινστιτούτου ΗΠΑ-Κορέας στη Σχολή Προηγμένων Διεθνών Σπουδών Πολ Χ. Νίτσε του Πανεπιστημίου Τζονς Χόπκινς, τώρα πλέον στεγάζεται στο Stimson Center και διοικείται από τον πρώην αξιωματούχο του Υπουργείου Εξωτερικών των ΗΠΑ Τζόελ Σ. Ουίτ (Joel S. Wit) και την αρχισυντάκτρια Τζένη Τάουν (Jenny Town). Σημαντικοί συντελεστές περιλαμβάνουν τον πυρηνικό επιστήμονα Ζίγκφριντ Χέκερ (Sigfried Hecker), την Πρώην Διευθύντρια Γραφείου της Πιονγιάνγκ του Associated Press Τζιν Χ. Λι (Jean H. Lee), τον εμπειρογνώμονα στον τομέα της κυβερνοασφάλειας Τζέιμς Άντριου Λιούις (James Andrew Lewis), και τον ιδρυτή του ιστολογίου North Korea Tech Μάρτυν Γουίλιαμς (Martyn Williams).
Δημοτικές εκλογές Κύπρου 1991

Οι Δημοτικές εκλογές Κύπρου 1991 ήταν οι δεύτερες Δημοτικές εκλογές της Κύπρου. Διεξήχθησαν στις 22 Δεκεμβρίου 1991 για την εκλογή δημάρχων και δημοτικών συμβουλίων των Δήμων της Κυπριακής Δημοκρατίας. Οι εκλογές διεξήχθησαν με βάση τον περί Δήμων Νόμο αρ. 111 του 1985.
Πανελλήνιο Πρωτάθλημα Ελληνορωμαϊκής Πάλης 1952

Το Πανελλήνιο Πρωτάθλημα Ελληνορωμαϊκής Πάλης 1952 ήταν η 12η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στο Θέατρο «Κεντρικόν», στην Αθήνα την Κυριακή 14 Δεκεμβρίου (τελικοί) του 1952. Συμμετείχαν 70<ref name=14/12/1952eleftheria>Εφημερίδα «Ελευθερία», 14/12/1952, σ. 2 "efimeris.nlg.gr", Ανακτήθηκε 23 Μαΐου 2020</ref> αθλητές και διεξήχθησαν 8 αγωνίσματα. Οι προκριματικοί έγιναν στην Παλαίστρα του Πανελληνίου Γ.Σ.

Πρωταθλήτρια ομάδα αναδείχθηκε ο Εθνικός Γ.Σ. με 24 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Πανελλήνιος Γ.Σ. με 4 χρυσά, 2 ασημένια και 1 χάλκινο μετάλλιο. Τη δεύτερη θέση κατέλαβε ο Εθνικός Γ.Σ. με 3 χρυσά, 5 ασημένια και 5 χάλκινα μετάλλια και την τρίτη η Ένωση Ερασιτεχνών με 1 χρυσό και 2 χάλκινα μετάλλια. 

Η απονομή των βραβείων στου νικητές έγινε από τον πρόεδρο της Ομοσπονδίας Χαράλαμπο Πετρόπουλο.
Κόπα Λιμπερταδόρες 2009

Το Κόπα Λιμπερταδόρες 2009 (επίσημα 2009 Copa Santander Libertadores de América) ήταν η 50η διοργάνωση Κόπα Λιμπερταδόρες, Νικήτρια της διοργάνωσης ήταν η Εστουδιάντες ντε Λα Πλάτα, η οποία κατέκτησε το 4ο τίτλο της και τον πρώτο μετά από 39 χρόνια. Η διοργάνωση ξεκίνησε στις 27 Ιανουαρίου και ολοκληρώθηκε στις 15 Ιουλίου 2009.
Πέταρ Μιλοζέφσκι

Ο Πέταρ Μιλοζέφσκι ( ) ήταν τερματοφύλακας ποδοσφαίρου από τη Βόρεια Μακεδονία .
Renault 18

Το Renault 18 ήταν ένα μεσαίο οικογενειακό αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Renault, από τον Ιανουάριο του 1978 έως το 1989, αν και η συναρμολόγησή του στη Λατινική Αμερική έφτασε έως το 1994. Το μοντέλο σημείωσε μεγάλη εμπορική επιτυχία, με την συνολική παραγωγή του στη Γαλλία να φτάνει τα 2.028.964 αντίτυπα. Αντικατέστησε το Renault 12 και αντικαταστάθηκε τον Μάρτιο του 1986 από το Renault 21, αν και η γαλλική παραγωγή του 18 συνεχίστηκε έως το 1989 για λίγες εξαγωγικές αγορές ως μια φθηνότερη εναλλακτική λύση.

Μολονότι στα περισσότερα κράτη της Λατινικής Αμερικής κατασκευάστηκε έως το 1994, ειδικότερα στην Αργεντινή παρήχθη από το 1981 έως το 1998, όταν και έληξε οριστικά η διεθνής παραγωγή του. Το Renault 18 υπήρξε το πρώτο πραγματικά παγκόσμιο αυτοκίνητο στην ιστορία της εταιρείας, καθώς παρήχθη συνολικά σε 4 ηπείρους (Ευρώπη, Λατινική Αμερική, Αυστραλία και Αφρική) και σε 12 άλλες χώρες εκτός της Γαλλίας.
Τζοβάννι Βιλλάνι

Ο Τζοβάννι Βιλλάνι ("Giovanni Villani", περ. 1276 ή 1280 – 1348) ήταν Ιταλός τραπεζίτης, πολιτικός αξιωματούχος, διπλωμάτης και κυρίως χρονικογράφος, από τη Φλωρεντία, ο οποίος συνέγραψε το έργο "Nuova Cronica" (= «Νέα Χρονικά») πάνω στην ιστορία της Φλωρεντίας.
Κοινοβούλιο της Ρουμανίας

Το Κοινοβούλιο της Ρουμανίας ( ) είναι η νομοθετική αρχή της χώρας, του οποίου η δομή και η οργάνωση ορίστηκαν στο Ρουμανικό Σύνταγμα. Το Κοινοβούλιο είναι διθάλαμο, και περιλαμβάνει τη Βουλή των Αντιπροσώπων, που είναι η κάτω βουλή, και τη Γερουσία, που είναι η άνω βουλή. Ο τόπος των συνεδριάσεων είναι το Παλάτι του Κοινοβουλίου στο Βουκουρέστι. 

Τα μέλη του Κοινοβουλίου εκλέγονται με γενικές και άμεσες εκλογές, με μυστική και ισότιμη ψηφοφορία, για τετραετή θητεία. Ο αριθμός των μελών ορίζεται με νόμο. Στην τρέχουσα Συνέλευση, την 55η, η Γερουσία αποτελείται από 136 γερουσιαστές και η Βουλή των Αντιπροσώπων από 329 βουλευτές.
Αλίνα Ροτάρου

Η Αλίνα Ροτάρου (ρουμανικά: "Alina Rotaru", Βουκουρέστι, Ρουμανία, 5 Ιουνίου 1993) είναι Ρουμάνα αθλήτρια που αγωνίζεται κυρίως στο άλμα εις μήκος. Ακόμη συμμετέχει κατά καιρούς σε αγωνίσματα ταχύτητας (60, 100 και 200 μέτρα), ενώ στο παρελθόν έχει ασχοληθεί και με τα αγωνίσματα του τριπλούν και του άλματος εις ύψος.
Πανελλήνιο Πρωτάθλημα Ελληνορωμαϊκής Πάλης 1938

Το Πανελλήνιο Πρωτάθλημα Ελληνορωμαϊκής Πάλης 1938 ή Γ΄ Πανελλήνιοι Αγώνες Ελληνορωμαϊκής Πάλης ήταν η 3η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στο Γήπεδο του Ηρακλή (σημερινή Πλατεία Χημείου), στη Θεσσαλονίκη από το Σάββατο 17 έως και την Κυριακή 18 Σεπτεμβρίου του 1938 και συνέπεσαν με την Διεθνή Έκθεση Θεσσαλονίκης. Συμμετείχαν περισσότεροι από 53 αθλητές από 6 συλλόγους και διεξήχθησαν 7 αγωνίσματα.

Οι αγώνες ξεκίνησαν το Σάββατο στο Γήπεδο του Ηρακλή και συνεχίστηκαν την Κυριακή στη μικρή αίθουσα της ΧΑΝΘ λόγω άσχημων καιρικών συνθηκών.

Πρωταθλήτρια ομάδα αναδείχθηκε ο Εθνικός Γ.Σ. με 18 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 3 χρυσά, 3 ασημένια και 3 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 2 χρυσά, 3 ασημένια και 3 χάλκινα μετάλλια και την τρίτη ο Ε.Α.Ο. Μίλων Αλεξανδρείας με 1 χρυσό και 1 ασημένιο μετάλλιο.
Αλίνα Στίγκλερ

Η Αλίνα Στίγκλερ (Γερμανικά: Alina Stiegler) είναι Γερμανίδα τηλεπαρουσιάστρια.
Μηνολόγιο του Βασιλείου Β΄

thumb|300px|Μηνολόγιο του Βασιλείου Β΄: Η Γέννηση του Χριστού, Κωνσταντινούπολη, περί το 1000
Το Μηνολόγιο του Βασιλείου Β΄ είναι ένα εικονογραφημένο χειρόγραφο που σχεδιάστηκε ως εκκλησιαστικό ημερολόγιο ή λειτουργικό βιβλίο (μηνολόγιο) της Ανατολικής Ορθόδοξης Εκκλησίας. Δημιουργήθηκε περί το 1000 μ.Χ. για τον Βυζαντινό αυτοκράτορα Βασίλειο Β΄ (περ. 976–1025). Περιέχει "Συναξάριο", μια σύντομη συλλογή βίων αγίων, που συντάχθηκε στην Κωνσταντινούπολη για λειτουργική χρήση, και περίπου 430 μικρογραφίες από οκτώ διαφορετικούς καλλιτέχνες. Ήταν ασυνήθιστο για Μηνολόγιο εκείνης της εποχής να έχει τόσο πλούσια εικονογράφηση. Σήμερα βρίσκεται στην Βιβλιοθήκη του Βατικανού (Ms. Vat. gr. 1613 ). Ακριβές αντίγραφο παρήχθη το 1907.
Κατερίνα Διδασκάλου

Η Κατερίνα Διδασκάλου (γεννηθείσα στις 
29 Δεκεμβρίου 1960), είναι Ελληνίδα ηθοποιός του κινηματογράφου, του θεάτρου και της τηλεόρασης.
Άλτα Βεραπάς

Η Άλτα Βεραπάς ("Alta Verapaz") είναι διαμέρισμα (διοικητική περιφέρεια) της Γουατεμάλας με πληθυσμό 1.215.038 κατοίκους (κατά την απογραφή του 2018) και πρωτεύουσα την πόλη Κομπάν.
Αλπόταμο

Το Αλπόταμο (καθαρ. "Αλπόταμον") είναι μικρό ποτάμι της Ελλάδας, στη Θεσσαλία. Πηγάζει από τον ευρύτερο ορεινό όγκο των Αγράφων, κοντά στο χωριό Ρεντίνα Καρδίτσας, σε υψόμετρο περίπου χιλίων μέτρων. Ρέοντας προς τα ανατολικά, διέρχεται πολύ κοντά από τη Μονή Ρεντίνας, κατόπιν στρέφεται προς τα βορειοανατολικά και τέλος προς τα βόρεια, μέχρι που χύνεται στον Σοφαδίτικο ποταμό, ως αριστερός παραπόταμός του. Τα νερά του Σοφαδίτικου καταλήγουν στον Ενιπέα και από αυτόν στον Πηνειό.

Το Αλπόταμο διέρχεται από το βορειοανατολικό μέρος της περιοχής που στην αρχαιότητα ονομαζόταν Δολοπία και κοντά στις πηγές του σώζονται ερείπια τείχους της μυκηναϊκής εποχής.
Planned Parenthood Federation of America

Η Planned Parenthood Federation of America, Inc. (PPFA), είναι μη κερδοσκοπικός οργανισμός, που παρέχει αναπαραγωγική υγειονομική περίθαλψη στις Ηνωμένες Πολιτείες, κυρίως. Είναι ένας απαλλασσόμενος από τον φόρο οργανισμός. Ιδρύθηκε στις 16 Οκτωβρίου 1916 στο Μπρούκλυν 
από τη Μάργκαρετ Σάνγκερ.

Η Planned Parenthood αποτελείται από 159 ιατρικά νομικά πρόσωπα, τα οποία λειτουργούν πάνω από 600 κλινικές υγείας στις ΗΠΑ. Έχει ως σκοπό την παροχή σεξουαλικής εκπαίδευσης και υγείας, όπως και παροχής αμβλώσεων.
Κρατικό Πανεπιστήμιο της Λευκορωσίας

Το Κρατικό Πανεπιστήμιο της Λευκορωσίας (λευκορωσικά : Белару́скі дзяржа́ўны ўніверсітэ́т ; ρωσικά : Белору́сский госуда́рственный университе́т) είναι ένα πανεπιστήμιο στο Μινσκ της Λευκορωσίας. Ιδρύθηκε στις 30 Οκτωβρίου 1921.

* Επίσημη ιστοσελίδα
Λιέζ Μπασκέτ

Η Λιέζ Μπασκέτ (γαλλικά: "Liège Basket"), για λόγους χορηγίας VOO Λιέζ Μπασκέτ, είναι βελγικός επαγγελματικός σύλλογος καλαθοσφαίρισης, με έδρα τη Λιέγη. Ο σύλλογος αγωνίζεται στο Πρωτάθλημα Βελγίου (PBL). Ιδρύθηκε το 1967 και παίζει τους εντός έδρας αγώνες της Κλειστό Γήπεδο Λιέγης, χωρητικότητας 5.600 θεατών.
Αλφρέδος ο Αγγλικός

Ο Αλφρέδος ο Αγγλικός ή Αλφρέδος ο Φιλόσοφος ή Αλφρέδος του Sarashel (αγγλ. "Alfred of Sarashel", "Alfredus Anglicus", "Alfred the Philosopher", ή "Alfred the Englishman"), ήταν Άγγλος αριστοτελικός φιλόσοφος, που γεννήθηκε στην Αγγλία στα τέλη του 12ου αιώνα και απεβίωσε τον 13ο αιώνα.

Ελάχιστα είναι γνωστά για τη ζωή του, πέρα από το ότι ταξίδεψε στην Ισπανία και εργάσθηκε στη Σχολή Μεταφραστών του Τολέδο, όπου μετέφρασε αρκετά κείμενα από την αραβική και την αρχαία ελληνική στη λατινική γλώσσα.
Μάρθα της Σουηδίας

Η Μάρθα της Σουηδίας και της Νορβηγίας ("Märtha av Sverige och Norge", 28 Μαρτίου 1901 - 5 Απριλίου 1954) ήταν κόρη του Κάρολου, Δούκα του Βέστεργκετλαντ.
Επτά μέρες ψέματα

Οι Επτά μέρες ψέματα γνωστή και με τον τίτλο Τρεις τρελοί...τρελοί ερωτιάρηδες
είναι μια Ελληνική κωμική ταινία παραγωγής του 1963 σε σκηνοθεσία Κώστα Ανδρίτσου και σε σενάριο του Νίκου Τσιφόρου και του Πολύβιου Βασιλειάδη.
Πρωταγωνιστούν οι Νίκος Σταυρίδης, Γιάννης Γκιωνάκης, Νίκος Ρίζος και η Πόπη Λάζου.
Πανεπιστήμιο του Ουισκόνσιν στο Μάντισον

Το Πανεπιστήμιο του Ουισκόνσιν στο Μάντισον (αγγλ. "University of Wisconsin–Madison", γνωστό και απλώς ως "University of Wisconsin", "UW", "UW–Madison") είναι δημόσιο πανεπιστήμιο με έμφαση στην έρευνα, που βρίσκεται στην πόλη Μάντισον, πρωτεύουσα της Πολιτείας Ουισκόνσιν των ΗΠΑ. Ιδρύθηκε το έτος που το Ουισκόνσιν ανακηρύχθηκε πολιτεία, το 1848, και αποτελεί το «επίσημο» πολιτειακό πανεπιστήμιό του και τη «ναυαρχίδα» του Συστήματος του Πανεπιστημίου του Ουισκόνσιν, που περιλαμβάνει πανεπιστημιοπόλεις σε αρκετές πόλεις. Είναι το παλαιότερο δημόσιο πανεπιστήμιο του Ουισκόνσιν και παραμένει το μεγαλύτερο. Η κύρια πανεπιστημιόπολή του, εκτάσεως 3.780 στρεμμάτων, που βρίσκεται στις όχθες της Λίμνης Μεντότα, περιέχει τέσσερα Εθνικά Ιστορικά Τοπόσημα. Επιπλέον αυτής της εκτάσεως, το ίδρυμα έχει στην ιδιοκτησία του έναν ιστορικό δενδοκομικό κήπο 4.860 στρεμμάτων, που ιδρύθηκε το 1932, 6,5 χιλιόμετρα νοτίως της κυρίως πανεπιστημιόπολης. 

Η δομή του Πανεπιστημίου περιλαμβάνει 20 σχολές και κολέγια. Το ίδρυμα χορηγεί πτυχία σε 136 γνωστικά πεδία, μεταπτυχιακά διπλώματα master σε 148 πεδία και διδακτορικά σε 120 πεδία. Το Πανεπιστήμιο του Ουισκόνσιν στο Μαντισον αποτελεί μείζονα παράγοντα της οικονομίας του Ουισκόνσιν ως ο μέγιστος εργοδότης στην πολιτεία, με περισσότερους από 21.600 εργαζόμενους. 

Το Πανεπιστήμιο του Ουισκόνσιν στο Μαντισον είναι ένα από τα πανεπιστήμια «Public Ivy» των ΗΠΑ, δηλαδή ένα από τα δημόσια πανεπιστήμια που είναι ικανά να προσφέρουν συγκρίσιμη φοιτητική εμπειρία και ακαδημαϊκή αριστεία με εκείνες των κορυφαίων ιδιωτικών πανεπιστημίων (Ivy League).
Ναΐμ Φράσερι

O Ναΐμ Μπέης Φράσερι , συνηθέστερα Ναΐμ Φράσερι, (προφέρεται [na'im 'fraʃəri], 25 Μαΐου 1846-20 Οκτωβρίου 1900) ήταν Αλβανός δημόσιος υπάλληλος, ιστορικός, δημοσιογράφος, ποιητής, εθνεργάτης και μεταφραστής που ανακηρύχθηκε εθνικός ποιητής της Αλβανίας. Θεωρείται πρωτοπόρος της σύγχρονης Αλβανικής λογοτεχνίας και μία από τις πιο σημαντικές αλβανικές πολιτιστικές φυσιογνωμίες του 19ου αιώνα. 

Ο Ναΐμ και οι αδελφοί του, Αμπντούλ και Σάμι, γεννήθηκαν και μεγάλωσαν στο χωριό Φράσερ, στις νότιες πλαγιές των βουνών του Τομόρ, της Βόρειας Ηπείρου. Γνώριζε αρκετά καλά πολλούς πολιτισμούς και γλώσσες όπως η αραβική, αρχαία και σύγχρονη ελληνική, γαλλική, ιταλική, οθωμανική τουρκική γλώσσα και περσική. Ήταν ένας από τους λίγους άντρες στους οποίους η λογοτεχνική κουλτούρα του Δυτικού και του Ανατολικού κόσμου ήταν εξίσου γνωστή και πολύτιμη. 

Μετά το θάνατο του πατέρα του, αυτός και η οικογένειά του εγκαταστάθηκαν στα Ιωάννινα όπου απέκτησε την αρχική έμπνευση για τα μελλοντικά ποιήματα του γραμμένα με λυρικό και ρομαντικό στιλ. Αφού υπέστη σοβαρή πνευμονική λοίμωξη, λόγω της συγγενούς φυματίωσης του, στην Κωνσταντινούπολη, ενώθηκε με τον αδελφό του Αμπντούλ στον αγώνα για την εθνική ελευθερία και συνείδηση του αλβανικού λαού κατά την Αλβανική Αναγέννηση, στην οποία αργότερα έγινε ο πιο διακεκριμένος εκπρόσωπος αυτής της περιόδου. 

Τα αριστουργήματα του Φράσερι διερεύνησαν θέματα όπως η ελευθερία, η ανθρωπότητα, η ενότητα, η ανοχή και η επανάσταση. Τα υπάρχοντα έργα του περιλαμβάνουν είκοσι δύο έργα που αποτελούνται από δεκαπέντε έργα γραμμένα στα Αλβανικά καθώς και τέσσερα στα Τουρκικά, δύο στα Ελληνικά και ένα στα Περσικά, προσβάσιμα σε κοινό πέρα από την Αλβανία. Είναι ο πιο αντιπροσωπευτικός συγγραφέας της σούφι ποίησης στα Αλβανικά, υπό την επιρροή του θείου του Ντάλιπ Φράσερι, και προσπάθησε να συνδυάσει τον σουφισμό με τη δυτική φιλοσοφία στα ποιητικά του ιδανικά. Είχε έναν εξαιρετικά βαθύ αντίκτυπο στην Αλβανική λογοτεχνία και την κοινωνία κατά τον 20ο αιώνα, κυρίως στους Αλεξάντερ Σταύρι Ντρενόβα, Gjergj Fishta και Lasgush Poradeci, μεταξύ πολλών άλλων. 

"Ti, Shqipëri, më ep nder, më ep emrin Shqipëtar", μια αξέχαστη γραμμή στο ποίημά του "O malet e Shqipërisë", έχει χαρακτηριστεί ως το εθνικό σύνθημα της Αλβανίας. Μιλά για την ενότητα, την ελευθερία και ενσωματώνει στα λόγια του μια αίσθηση υπερηφάνειας για τη χώρα και τους ανθρώπους.
Λιλιάνα του Χάλαντ

Η Λιλιάνα του Χάλαντ ("Lilian av Halland", γεννημένη ως Λιλιάνα Μέι Ντέιβις "Lillian May Davies", 30 Αυγούστου 1915 - 10 Μαρτίου 2013) ήταν η σύζυγος του Πρίγκιπα Μπέρτιλ, Δούκα του Χάλαντ.
Πανελλήνιο Πρωτάθλημα Ελληνορωμαϊκής Πάλης 1950

Το Πανελλήνιο Πρωτάθλημα Ελληνορωμαϊκής Πάλης 1950 ήταν η 10η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.) και το ΒΑΟ. Οι αγώνες πραγματοποιήθηκαν στο Κλειστό γυμναστήριο της ΧΑΝΘ, στη Θεσσαλονίκη από το Σάββατο 11 έως και την Κυριακή 12 Νοεμβρίου του 1950. Διεξήχθησαν 8 αγωνίσματα.

Πρωταθλήτρια ομάδα αναδείχθηκε ο Εθνικός Γ.Σ. με 24 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 5 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 2 χρυσά, 2 ασημένια και 2 χάλκινα μετάλλια και την τρίτη η Ένωση Ερασιτεχνών με 1 χρυσό, 2 ασημένια και 1 χάλκινο μετάλλιο.
Βραβείο Κορυφαίου Σκόρερ της Ευρωλίγκα «Αλφόνσο Φορντ»

Το Βραβείο Κορυφαίου Σκόρερ της Ευρωλίγκα «Αλφόνσο Φορντ», επίσης γνωστό ως Βραβείο Αλφόνσο Φόρντ, είναι ένα ετήσιο βραβείο καλαθοσφαίρισης της Ευρωλίγκα, της κορυφαίας διασυλλογικής διοργάνωσης στην Ευρώπη. Δίνεται στον Κορυφαίο Σκόρερ καθ 'όλη τη διάρκεια της σεζόν της Ευρωλίγκα, μέχρι το Φάιναλ Φορ της σεζόν. Το βραβείο, με τη σημερινή του ονομασία, ξεκίνησε τη σεζόν 2004–05 και πήρε το όνομά του από τον αείμνηστο Αλφόνσο Φόρντ, ο οποίος ήταν ένας από τους σπουδαιότερους σκόρερ στην ιστορία της Ευρωλίγκα. 

Από τη περίοδο που απονέμεται το βραβείο Αλφόνσο Φορντ (σεζόν 2004-2005), ένας παίκτης μπορεί να έχει κατά μέσο όρο τους περισσότερους πόντους κατά τη διάρκεια της πλήρους σεζόν της Ευρωλίγκα και τελικά να μην κερδίσει το βραβείο, καθώς υπολογίζονται μόνο οι αγώνες μέχρι το Φάιναλ Φορ. Πριν από τη σεζόν 2004-05, ο Κορυφαίος Σκόρερ της Ευρωλίγκα καταγραφόταν βάσει της στατιστικής, αλλά κέρδισε το βραβείο Κορυφαίος Σκόρερ της Ευρωλίγκα.
Ρέι Λιότα

Ο Ρέι Λιότα (Ray Liotta, Νιούαρκ, Νιου Τζέρσι, 18 Δεκεμβρίου 1954) είναι Αμερικανός πολυβραβευμένος ηθοποιός και παραγωγός κινηματογράφου.

Απόφοιτος της σχολής υποκριτικής του Πανεπιστημίου του Μαϊάμι, ο Λιότα διακρίθηκε αρχικά συμμετέχοντας σε τηλεοπτικές σειρές, όπως στο σίριαλ «Στην Εντατική», λαμβάνοντας ένα βραβείο Emmy κι ένα Prism. Ακολούθως, ασχολήθηκε με το σινεμά αποσπώντας εξαιρετικές κριτικές για τη συμμετοχή του στην ταινία του Τζοναθαν Ντέμι με τίτλο «Άγριο Θηλυκό» (1986). Η ερμηνεία του, ωστόσο στο έργο του Μάρτιν Σκορτσέζε, «Goodfellas» («Τα Καλά Παιδιά») του 1990, όπου ενσάρκωσε τον Χένρι Χιλ, ήταν αυτή που τον έφερε στο προσκήνιο της παγκόσμιας προσοχής. Θεωρείται ένας καλλιτέχνης με ευρεία θεματολογία ρόλων, τόσο κωμικών, όσο και δραματικών. Το 2004 έκανε την πρώτη του εμφάνιση στο θέατρο Μπρόντγουεϊ λαμβάνοντας μέρος στην παράσταση «Match», ενώ παράλληλα, τιμήθηκε με απονομή του 70ου ετήσιου βραβείου Drama League . Ακόμη, ήταν υποψήφιος για τη διάκριση Screen Actors, μετά την ερμηνεία του ως Φρανκ Σινάτρα στην τηλεταινία «The Rat Pack» (1998).
Λέον Γκορέτσκα

Ο Λέον Γκορέτσκα ("Leon Goretzka", 6 Φεβρουαρίου 1995) είναι Γερμανός ποδοσφαιριστής ο οποίος αγωνίζεται ως μέσος για την Μπάγερν Μονάχου και την εθνική ομάδα της Γερμανίας.

Ο Γκορέτσκα ξεκίνησε την καριέρα του από την Μπόχουμ και γρήγορα τράβηξε το ενδιαφέρον της Σάλκε, η οποία τον απέκτησε το 2013 για 3,2 εκατομμύρια ευρώ. Στη Σάλκε, και παρά τους τραυματισμούς του, αναδείχθηκε σε ηγετική φυσιογνωμία της ομάδας, με την απόδοσή του να βελτιώνεται όταν κλήθηκε να αναλάβει ένα πιο επιθετικό ρόλο. Το 2018 αποκτήθηκε από την Μπάγερν Μονάχου.

Ο Γκορέτσκα πραγματοποίησε το ντεμπούτο του με την εθνική ομάδα το 2014, αλλά δε συμμετείχε στο Μουντιάλ 2014 λόγω τραυματισμού. Ήταν μέλος της αποστολής στο κύπελλο συνομοσπονδιών 2017, το οποίο κατέκτησε, και στο Μουντιάλ 2018.
Γιόνας Έκτορ

Ο Γιόνας Έκτορ ("Jonas Hector", 27 Μαΐου 1990) είναι Γερμανός ποδοσφαιριστής ο οποίος αγωνίζεται ως αριστερός αμυντικός για την Κολωνία και την εθνική ομάδα της Γερμανίας.

Ο Έκτορ ξεκίνησε την καριέρα του από την τοπική Αουεσμάχερ και το 2010 αποκτήθηκε από την Κολωνία και προωθήθηκε στην κύρια όμαδα το 2012. Το 2013-14 βοήθηκε την ομάδα να πάρει την άνοδο για την Μπουντεσλίγκα. Την επόμενη χρονιά, την πρώτη στην Μπουντεσλίγκα ψηφίστηκε ως ο καλύτερος παίκτης της Κολωνίας για τη σαιζόν. Παρά τις προσφορές από διάφορους ευρωπαϊκούς συλλόγους, το 2018 ανανέωσε το συμβολαίο του με την Κολωνία, παρά το γεγονός ότι είχε υποβιβαστεί.

Ο Έκτορ πραγματοποίησε το ντεμπούτο του με την εθνική ομάδα το 2014 και ήταν μέλος της αποστολής της Γερμανίας στο Euro 2016, στο κύπελλο συνομοσπονδιών 2017, το οποίο κατέκτησε, και το Μουντιάλ 2018.
Ματίας Γκίντερ

Ο Ματίας Γκίντερ ("Matthias Ginter", 19 Ιανουαρίου 1994) είναι Γερμανός ποδοσφαιριστής ο οποίος αγωνίζεται ως κεντρικός αμυντικός για την Μπορούσια Μενχεγκλάντμπαχ και την εθνική ομάδα της Γερμανίας.

Ο Γκίντερ ξεκίνησε από την Φράιμπουργκ και το 2014 αποκτήθηκε από την Μπορούσια Ντόρτμουντ με πενταετές συμβόλαιο. Το 2017 αποκτήθηκε από την Μπορούσια Μενχεγκλάντμπαχ για περίπου 17 εκατομμύρια ευρώ. 

Σε επίπεδο εθνικών ομάδων, πραγματοποίησε το ντεμπούτο του με την εθνική αντρών το 2014 και ήταν μέλος των αποστολών της Γερμανίας στο Μουντιάλ 2014, το οποίο κατέκτησε όντας το νεαρότερο μέλος της αποστολής, αν και δεν αγωνίστηκε, το κύπελλο συνομοσπονδιών 2017, το οποίο κατέκτησε, και το Μουντιάλ 2018.
Άστριντ της Νορβηγίας

Η Άστριντ της Νορβηγίας ("Astrid av Norge", 12 Φεβρουαρίου 1932 -) είναι κόρη του Όλαφ Ε΄ της Νορβηγίας.
Ουέντ Σαουρά

Ο Ουέντ Σαουρά είναι διαλείπων ποταμός, ή ουαντί, που σχηματίζεται από τη συμβολή των Ουέντ Γκιρ και Ουέντ Ζουζφανά στο Ιγκλί της Αλγερίας, σχηματίζοντας την κοιλάδα Σαουρά. Ενώ στο παρελθόν η ροή του ποταμού ήταν σταθερή και άφθονη, τα τελευταία χρόνια έχει μειωθεί λόγω της κατασκευής του φράγματος Τζορφ Τορμπά στο Ουέντ Γκιρ.
Ίνγκεμποργκ της Δανίας

Η Ίνγκεμποργκ της Δανίας ("Ingeborg af Danmark", 2 Αυγούστου 1878 - 12 Μαρτίου 1958) ήταν κόρη του Φρειδερίκου Η΄ της Δανίας.
ChiWriter

Το ChiWriter είναι εμπορικό πρόγραμμα επεξεργασίας επιστημονικού κειμένου για το MS-DOS, που δημιουργήθηκε από τον Cay Horstmann το 1986. Ήταν ένα από τους πρώτους κειμενογράφους τύπου WYSIWYG (What you see is What you Get) που έδινε τη δυνατότητα γραφής  μαθηματικών τύπων, ακόμα και σε υπολογιστές IBM PC XT που ήταν τότε διαδεδομένοι.

Ο κειμενογράφος ήταν περισσότερο προσανατολισμένος στην ταχύτητα και την διαδραστική επεξεργασία, παρά  στην οπτική εμφάνιση του αποτελέσματος, ως εκ τούτου, είχε τη δική του γραφική διεπαφή χρήστη με bitmap γραμματοσειρές με σταθερό πλάτος. Αυτός ήταν και ο λόγος που αν και ήταν δημοφιλής (και πιο εύκολος στη χρήση από το TeX για πολλούς επιστήμονες), δυστυχώς, οδήγησε στην εγκατάλειψή του το 1996 καθώς όλο και  περισσότερα προγράμματα επεξεργασίας κειμένου με διανυσματικές γραμματοσειρές για MS Windows άρχισαν να εμφανίζονται.

Κατηγορία:DOS
Ράγκνχιλντ της Νορβηγίας

Η Ράγκνχιλντ της Νορβηγίας ("Ragnhild av Norge", 9 Ιουνίου 1930 - 16 Σεπτεμβρίου 2012) ήταν κόρη του Όλαφ Ε΄ της Νορβηγίας.
Τατιάνα Φεοντόροβνα Προντστίστεβα

Η Τατιάνα Φεοντόροβα Κοντίρεβα Προντστίστεβα (Татьяна Фёдоровна Кондырева Про́нчищева), επίσης γνωστή ως Μαρία Προντσίστεβα ( "Мария Прончищева") ως το 1982, (1710 - 23 Σεπτεμβρίου 1736) ήταν Ρωσίδα πολική εξερευνήτρια. 

Γεννήθηκε στο Μπερέζοβο (Березово) το 1710 ή το 1713. Παντρεύτηκε τον υποπλοίαρχο Βασίλι Πρόντσιστσεφ στις 10 Μαΐου 1733. Μέχρι το 1982, θεωρείτο ότι ονομαζόταν Μαρία, αλλά μελέτη των αρχείων έδειξε ότι το όνομα της ήταν Τατιάνα. 

Τον Ιούνιο του 1735 ο σύζυγός της, Βασίλι Πρόντσιστσεφ, συμμετείχε στη δεύτερη μεγάλη εξερευνητική αποστολή της Καμτσάτκα υπό τον ναύαρχο Μπέρινγκ. Η Τατιάνα Φεοντόροβνα επιβιβάστηκε μαζί του στο πλοίο και κατέβηκαν τον ποταμό Λένα (αποπλέοντας από την πόλη Γιακούτσκ ) με το μονοκάταρτο πλοίο "Γιακούτσκ," πέρασαν το δέλτα του, και έπλευσαν σε ανοιχτή θάλασσα μέχρι τον Αύγουστο του 1735 οπότε και σταμάτησαν για να περάσουν το χειμώνα στις εκβολές του ποταμού Ολενέκ. Πολλά μέλη του πληρώματος αρρώστησαν και πέθαναν, κυρίως λόγω του σκορβούτου . Μετά από 11 μήνες συνέχισαν την εξερεύνηση, έφτασαν στην ανατολική ακτή της χερσονήσου Taymyr και ακολούθησαν την ακτόγραμμή προς βορά. Σε γεωγραφικό πλάτος 77°55' συνάντησαν συμπαγή πάγο και αναγκάστηκαν να επιστρέψουν. Κατά την επιστροφή η Τατιάνα Φεοντόροβνα Προντστίστεβα πέθανε στις 12 Σεπτεμβρίου 1736, 14 ημέρες μετά τον σύζυγό της. 

Η Προντστίστεβα ακολούθησε οικιοθελώς το σύζυγό της και θεωρείται η πρώτη γυναίκα που εξερεύνησε την Αρκτική. Ο κόλπος Maria Pronchishcheva στη θάλασσα Laptev πήρε το όνομά της.
Κόστρες

Το Κόστρες (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Πόλιαρι

Το Πόλιαρι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Ίνγκριντ Μουτσιτέλι

Η Ίνγκριντ Μουτσιτέλι (ιταλικά: Ingrid Muccitelli), (Ρώμη, 25 Ιουνίου 1979), είναι Ιταλίδα παρουσιάστρια τηλεοπτικών εκπομπών.
Ντάζνιτσα

Η Ντάζνιτσα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Μάλα Σοτσάνιτσα

Η Μάλα Σοτσάνιτσα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 240 κατοίκους.
Λέο Στράους

Ο Λέο Στράους (20 Σεπτεμβρίου 1899 – 18 Οκτωβρίου, 1973) ήταν Γερμανό-Αμερικανός πολιτικός φιλόσοφος και κλασικιστής που ειδικευόταν στην κλασική πολιτική φιλοσοφία. Γεννήθηκε στη Γερμανία από Εβραίους γονείς και αργότερα μετανάστευσε από τη Γερμανία στις Ηνωμένες Πολιτείες. Πέρασε μεγάλο μέρος της καριέρας του ως καθηγητής πολιτικών επιστημών στο Πανεπιστήμιο του Σικάγο, όπου δίδαξε πολλές γενιές φοιτητών και δημοσίευσε δεκαπέντε βιβλία.

Εκπαιδευμένος στη νεο-Καντιανή παράδοση με τον Ερνστ Κασσίρερ και επηρεασμένος από το έργο στη Φαινομενολογία των Έντμουντ Χούσερλ και Μάρτιν Χάιντεγκερ, ο Στράους αργότερα εστίασε την έρευνά του στα ελληνικά κείμενα του Πλάτωνα και του Αριστοτέλη, για να ξαναβρεί την ερμηνεία τους μέσα από τη μεσαιωνική Ισλαμική και Εβραϊκή φιλοσοφία και ενθαρρύνοντας την εφαρμογή αυτών των ιδεών στη σύγχρονη πολιτική θεωρία.
Γκάρι Μπελ

Ο Γκάρι Μπελ ("Gary Bell Jr.", γενν. στις 12 Οκτωβρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτιγνκ γκαρντ. Η τελευταία του ομάδα ήταν ο Άρη Θεσσαλονίκης.
Λικέντρα Τζόνσον

Η Λικέντρα Τζόνσον ("Lykendra Johnson", 20 Μαρτίου 1989) είναι Αμερικανίδα επαγγελματίας καλαθοσφαιρίστρια, η οποία αγωνίζεται ως σέντερ για τον Ολυμπιακό στο Πρωτάθλημα Ελλάδας καλαθοσφαίρισης γυναικών.
Μιχαήλ Ζώρας

Ο Μιχαήλ Ζώρας (1858-1907) ήταν νομικός και θεατρικός συγγραφέας.

Γεννήθηκε στην Ερμούπολη της Σύρου το 1858. Κατά τη διάρκεια της ζωής του, μελέτησε τους αρχαίους Έλληνες δραματικούς, καθώς και μετέφρασε έργα Άγγλων, Γάλλων και Ιταλών συγγραφέων.
Κοινοβούλιο της Μάλτας

Το Κοινοβούλιο της Μάλτας (μαλτέζικα: "Parlament ta' Malta") είναι το συνταγματικό νομοθετικό σώμα της Μάλτας, που βρίσκεται στη Βαλέτα. Το κοινοβούλιο αποτελείται από μια ομάδα δημοκρατικά εκλεγμένων βουλευτών και από τον Πρόεδρο της Μάλτας. Σύμφωνα με το Σύνταγμα, όλοι οι κυβερνητικοί υπουργοί, συμπεριλαμβανομένου και του Πρωθυπουργού, πρέπει να είναι εκλεγμένα μέλη του Κοινοβουλίου.

Μεταξύ του 1921 και του 1933 το Κοινοβούλιο ήταν δύο σωμάτων, αποτελούμενο από μια Γερουσία καθώς και μια Νομοθετική Συνέλευση.
Τσέρανι

Το Τσέρανι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Δώρα Παντέλη

Η Δώρα Παντέλη (Περιστέρι Αττικής, 26 Νοεμβρίου 1987), είναι Ελληνίδα πρώην καλαθοσφαιρίστρια και νυν αναλύτρια καλαθοσφαίρισης σε τηλεοπτικό δίκτυο. Ως αθλήτρια με ύψος 1,80μ. αγωνιζόταν στη θέση της Πάουερ φόργουορντ.
Βρχόβι

Το Βρχόβι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Ζελένικε

Το Ζελένικε (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Καλεντέροβτσι Ντόνι

Το Καλεντέροβτσι Ντόνι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Μπόσανσκι Ντούμποτσατς

Το Μπόσανσκι Ντούμποτσατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Παουλίνα Γκούμπα

Η Παουλίνα Γκούμπα (γενν. 14 Μαΐου 1991) είναι Πολωνή αθλήτρια του στίβου που εξειδικεύεται στη σφαιροβολία. Είναι πρωταθλήτρια Ευρώπης για το 2018 στη σφαιροβολία. Έχει κατακτήσει ακόμη δύο μετάλλια στη σφαιροβολία σε Πανεπιστημιάδα.

Τα ατομικά της ρεκόρ είναι 19.38 μ στον ανοιχτό και 18.77 μ στον κλειστό.
Ζέραβατς

Το Ζέραβατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Βέλικα Σοτσάνιτσα

Η Βέλικα Σοτσάνιτσα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Τρστέντσι

Το Τρστέντσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Κούρδαλι

Τα Κούρδαλι είναι συνοικία των Σπήλιων.
Ντιέγκο Γκαρσία Καρέρα

Ο Ντιέγκο Γκαρσία Καρέρα (γενν. 19 Ιανουαρίου 1996) είναι Ισπανός αθλητής του στίβου που εξειδικεύεται στα 20 χιλιόμετρα βάδην.

Κατέκτησε το ασημένιο μετάλλιο στο Ευρωπαϊκό Πρωτάθλημα Στίβου 2018.
Αλβάρο Μαρτίν

Ο Αλβάρο Μαρτίν Ουριόλ (γενν. 18 Ιουνίου, 1994) είναι Ισπανός αθλητής των 20 χιλιομέτρων βάδην.

Είναι ο Πρωταθλητής Ευρώπης για το 2018 στα 20 χιλιόμετρα βάδην.
Αντώνιος Καψής

Ο Αντώνιος Καψής (19??-1986), του Βασιλείου, ήταν Έλληνας δικηγόρος και νομάρχης, ιδρυτής της Εταιρείας Θρακολογικών Μελετών.
Φεντερίκο Μακέντα

Ο Φεντερίκο Μακέντα (Ρώμη, 22 Αυγούστου 1991) είναι επαγγελματίας ποδοσφαιριστής, που αγωνίζεται στην Super League Interwetten ως επιθετικός για λογαριασμό του Παναθηναϊκού.
Κουλιένοβτσι

Το Κουλιένοβτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Resonance of Fate

Το Resonance of Fate, γνωστό ως "End of Eternity" στην Ιαπωνία (ιαπωνικά: エンド オブ エタニティ, Χέπμπορν: "Endo Obu Etaniti"), είναι βιντεοπαιχνίδι δράσης ρόλων που αναπτύχθηκε από την tri-Ace και κυκλοφόρησε στις 28 Ιανουαρίου του 2010 από τη Sega και για τα PlayStation 3 και Xbox 360. Στις 16 Μαρτίου κυκλοφόρησε στη Βόρεια Αμερική, στις 18 Μαρτίου στην Αυστραλία και στις 26 Μαρτίου του ίδιου μήνα και έτους στην Ευρώπη. Στις 18 Οκτωβρίου του 2018 επανακυκλοφόρησε από την tri-Ace για το PlayStation 4 και τα Windows ως HD Remaster. Το παιχνίδι δέχθηκε θετικές κριτικές για το σύστημα μάχης και τη μουσική του, ωστόσο πούλησε 0,8 εκατομμύρια κομμάτια.
Ράπτσανι

Το Ράπτσανι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Σμίλτσενα Παλαιολογίνα

Η Σμίλτσενα Παλαιολογίνα, ήταν Βυζαντινή πριγκίπισσα και αυτοκράτειρα-Τσαρίνα της Βουλγαρίας.

Ήταν κόρη του σεβαστοκράτορα Κωνσταντίνου Παλαιολόγου (αδελφού του Αυτοκράτορα Μιχαήλ Η΄) και της συζύγου του Ειρήνης (Κομνηνής Λασκαρίνας) Βράναινας. Δεν είναι γνωστό το μικρό της όνομα· έχει μείνει στην ιστορία σαν Σμίλτσενα (βουλγαρικά: жената на Смилец), δηλαδή η «σύζυγος του Σμίλετς».

Άγνωστο πότε παντρεύτηκε τον Σμίλετς, αλλά εκείνη την εποχή ήταν ένας Βογιάρος, που κατείχε μεγάλη περιοχή στο σημερινό Σλίβεν. Το 1292 ο Σμίλετς και η Παλαιολογίνα ανέβηκαν στον θρόνο της Βουλγαρίας, μετά τον θάνατο του Γεώργιου Τέρτερ Α΄. Μετά τον θάνατο του συζύγου της, στον θρόνο ανέβηκε ο 9χρονος γιος της Ιβάν· η Σμίλτσενα προσπάθησε να διασφαλίσει τα δικαιώματά του και έκανε συμμαχία με τον Αλντιμίρ, αδελφό του πρώην ηγεμόνα Γεωργίου Τέρτερ Α΄, στον οποίο έδωσε σύζυγο την κόρη της Μαρίνα. Επίσης προσπάθησε να συνάψει συμμαχία με το βασιλιά της Σερβίας Στέφανο Μιλούτιν, χωρίς όμως επιτυχία. Ακόμη εξουδετέρωσε τους αδελφούς του Σμίλετς, Ράντοσλαβ και Βοϊσίλ, που κατέφυγαν στην Κωνστντινούπολη . Με την εισβολή του Μογγόλου Τσάκα κατέφυγε με τον γιο της στην Αυλή του Αλντιμίρ. Όταν την ίδια περίοδο ο Θεόδωρος Σβετοσλάβ έγινε νέος τσάρος της Βουλγαρίας, η Σμίλτσενα ζήτησε ανεπιτυχώς βοήθεια από τους Ρωμαίους· έκτοτε δεν αναφέρεται ξανά το όνομά της.. 
Παιδιά της με τον Σμίλετς ήταν:
* Ιβάν, αυτοκράτορας της Βουλγαρίας το 1298-1299/1300
* Τεοντόρα βασίλισσα της Σερβίας.
* Μαρίνα, παντρεύτηκε τον Αντιμίρ.